b'\n_START_ARTICLE_\nDrammens Sportsfiskere\n_START_PARAGRAPH_\nDrammens Sportsfiskere (DS) er en ren sportsfiskerforening i Drammen som ble stiftet i 1935. Foreningen er tilsluttet Norges Jeger- og Fiskerforbund._NEWLINE_Medlemmene driver med alle former for sportsfiske og har egen fluegruppe, havfiskegruppe, isfiskegruppe og dessuten en castinggruppe for de med interesse for bruk av fiskestengene som konkurranseredskap. Medlemmene er ogs\xc3\xa5 aktive sj\xc3\xb8fiskere og det avvikles \xc3\xa5rlig sj\xc3\xb8fiskekonkurranser bl.a. fra Tj\xc3\xb8me. Foreningen driver ogs\xc3\xa5 med fiske i vinterhalv\xc3\xa5ret og har isfiskekonkurranser b\xc3\xa5de p\xc3\xa5 sj\xc3\xb8- og ferskvann._NEWLINE_Fiskestell- og vannmilj\xc3\xb8gruppa i DS legger \xc3\xa5rlig ned over 2000 timeverk i kultivering av vann i Finnemarka og Drammensmarka._NEWLINE_Drammen har en god beliggenhet med den fiskerike Drammenselva i sentrum og bare f\xc3\xa5 minutter til Drammensfjorden, Svelvikstr\xc3\xb8mmen, Sandebukta og Holmestrandsfjorden._NEWLINE_Finnemarka, omr\xc3\xa5det mellom Drammenselva, Tyrifjorden og Lierdalen, disponeres for en vesentlig del av Drammen og Omlands Fiskeadministrasjon (DOFA) som selger fiskekort. Med sine mer enn 200 fiskevann\xc2\xa0\xe2\x80\x93 fra sm\xc3\xa5 putter med bitevillig sm\xc3\xa5abbor til det store Glitre med \xc3\xb8rret p\xc3\xa5 opptil flere kilo\xc2\xa0\xe2\x80\x93 gir Finnemarka gode og varierte sportsfiskemuligheter for alle. Her inne i dette vakre skogomr\xc3\xa5det m\xc3\xb8ter en b\xc3\xa5de villmark og kulturskog. Landfalltjern p\xc3\xa5 nordsiden og Blektjern p\xc3\xa5 sydsiden ligger bare f\xc3\xa5 minutter fra byen. Her kombineres bading og fisking p\xc3\xa5 en ypperlig m\xc3\xa5te.'